Downloaded from YTS.MX
Official YIFY movies site: YTS.MX
Ogundiji.
Egy erős hadúr, aki fizikai és varázserővel bír.
Kegyetlen harcos, pusztító hurrikán.
Ádáz fegyver bármilyen csatában,
Ogundiji a leghalálosabb eszköz
a királyok és a világ mindenható urai számára.
Ogundiji nélkül, a királyok nem nyerhetnek csatát.
KETO KIRÁLYSÁG
Csend!
Fogjátok be a szátokat!
Mind süketek vagytok? Azt mondtam, csend legyen!
Aki egy hangot is kiad, örökre el lesz némítva.
Ez háború.
Őfelsége Kayeja király.
Hol van ennek a királyságnak az ősi koronája?
Az tesz engem Oniketo királyává.
Igen, tudom. Hol van?
Az ősöknél.
Az ősöknél?
Kik az ősök?
Képzelheted!
- Hercegem! - Végem van.
- A herceg! - Ne!
- Elég! - Elégetett a tűz!
- Elég! - Háború a palotában!
Végünk! Oda a herceg!
Kayeja király!
Legidősebb fiad meghalt.
Nézz fel, nézd a halott fiadat!
Az tabu.
Kayeja!
Jól van, akkor te, gyere ide!
Fenség!
Gyere ide!
Segíts!
Királyom! Segíts!
Hol az ősi korona?
- Felség, kérlek, mondd meg neki. - Az ősi korona a…
Titkos szobában van.
Igen, a titkos szobában.
Ilusimi, kelj fel, és vidd oda őket!
Te! Menj vele!
Ott van.
Megégetett a tűz! Hercegem!
Kayeja, feldühítettél.
Megeszem egy teknőst páncélostól.
Tüskéstül felfalok egy sünt.
Megzabálok egy csigát házastól.
Kayeja király!
Időd lejárt.
Ma véget ér az életed.
JAGUN JAGUN: A HARCOS
Nagy majomkenyérfa…
Mi az?
Te nagyszerű anya, miért lennél gyilkos?
Egy majomkenyérfa nem dől az útra így!
Mindenható szél,
miért zavarod meg az erdő békéjét?
Ez gyanús.
És most kelj fel!
Gbotija, Lagbayi fia.
Aki felébreszti az erdő fáit, és beszélget velük.
Gbotija beszél az erdő fáival.
Most épp a Harcosok iskolájába tart,
hogy megtanuljon küzdeni.
Minden csata erőfeszítéssel jár.
Minden csatával gyengébb leszel.
Itt a halálunkig küzdünk.
Itt csak az anyátlanok tartanak ki sokáig.
Láthatjátok ezeket, meghaltak idő előtt.
Igen, és Ogundiji krokodiljai megették őket.
Gratulálok nektek, akik túléltétek.
Köszönöm, teremtők.
Üdv a harcosok otthonában!
Siessetek!
Gyorsan!
Takarítsátok el őket!
Golyó.
OGUNDIJI HARCOSAINAK ISKOLÁJA
Lőpor.
Szivacs.
Királyi gyöngyökkel.
Mindezek azt jelentik, a királyságotok küldött ide.
Igen, a királyságom küldött ide.
Nem saját akaratomból jöttem.
Az ellenségeink nap mint nap megtámadnak.
Azért küldtek,
hogy megtanuljak harcolni Ogundiji iskolájában.
Egy pillantás Ogundiji embereire
félelmet kelt a többi harcosban.
- Gratulálok! - Köszönöm.
Bemehetsz.
Ki a következő?
Én.
Mi történt a lábaddal?
Eltalált egy golyó, mikor jöttünk.
- Eltalált egy golyó? - Igen.
Nincs golyóálló varázserőd?
Nincs.
Nincs? Nem vagy megerősítve?
Mit keresel a harcosok odújában?
Harci képesség van bennem,
de varázserőm nincs.
Azért jöttem, hogy megtanuljak harcolni,
hogy tudjak küzdeni és félelmetes harcos legyen belőlem.
- Ezért jöttem ide. - Isten hozott!
Harcos.
Mindenki lerakta a csomagját?
Igen.
- Biztos? - Igen.
Mozogjatok gyorsabban!
Gyorsan.
Emeljétek fel a kezeteket!
Téged ki küldött?
Végetek van!
Üdv a Harcosok iskolájában!
A varázslat háza.
A ház, melynek lakói örvendeznek a halál láttán.
Kérdezz, mielőtt belépsz!
A ház, amelyben nincs helye gyengeségnek.
Tűz!
Tölts!
Melyikőtökben volt félelem?
Ki a gyáva?
Mi van veletek?
Felkészülni!
Viselkedjetek harcosként!
Felállni!
Keljetek fel!
A bátrak háza.
A halál háza.
A gyötrelmek háza.
A halál mindig itt leselkedik a harcosok odújában.
Csak a bátrak és az erősek készülhetnek háborúra.
Aki fogságba esik, a háború rabszolgája lesz.
A Harcosok iskolájába érkezők közül
nem mindenkiből lesz harcos.
Némi vidámság, ám nagyon sok sírás
az egyetlen módja az együttélésnek problémák nélkül.
Üdv!
Harcosok!
Varázslattal és verejtékkel harcolunk!
- Segítség! - Segítsetek!
Ma mind meghaltok.
Hol vannak?
MODEDE KIRÁLYSÁG
Várj, mi mást csináljak, mit akarsz tőlem?
Azt mondtad, hagyjam el a környéket, és én így is tettem.
Hogy elkerüljük a bajokat, rád hagytam a trónt,
és elbujdostam, te mégis banditákat küldtél rám,
hogy elvegyék, ami az enyém.
Mi a probléma pontosan?
Úgy hívják, az idősek rangja.
Miféle értelmetlenség ez?
Idenézz, az ősz haj jelzi a kort,
és a szakáll időssé tesz.
Látod a foltot? Csupán alábecslés.
Egy felsőbb vezető kisemmizhet téged.
Micsoda ostoba beszéd ez!
Alarinka, ne lépd át a határt!
- Igen! - És ha mégis?
Baba, az a halálos ítéleted.
Várjunk csak, hát nem loptad a királyi helyet?
- Tényleg? - Felhatalmaztak rá?
Nem vagy te egy fattyú?
Apai ágon nem a királyi családból vagy,
biztosan állíthatom, hogy csak az anyai ág királyi.
Elvetted tőle a koronát,
- ő pedig nem harcolt veled. - Ez igaz?
A megélhetését
is el akarod venni tőle.
Baba! Te nagyon gonosz vagy!
Menjünk!
- Figyelj ide… - Tessék?
Azt mondják, ha egy férfi és egy nő együtt mennek el vizelni,
egyikük mögött nagyobb tócsa lesz.
Mire végeztem veletek… Halljátok?
- Mit teszel? - A szüleink és a családjaink…
- Mi van velük? - …többé nem fognak felismerni.
Tetszik, ahova ez vezet.
Mostantól, vigyázz magadra!
Mert háborúba kezdtem.
És egy kis vizet is tettem a tűzre.
Ha a víz elkezd forrni,
nem tudsz belőle amalát főzni.
Nem főzök, lenyúzom a bőröd .
- A testedre öntöm. - Te?
Elpusztulsz ebben a harcban.
A kezeim közt fogsz meghalni. Ne becsülj le!
Ne idegesítsd fel magad, barátom!
- Visszajövök. - Ha engedélyt ad rá, elintézlek.
- Kínhalált halsz! - Meglásd!
- A suszter otthona? - Igen.
Ogundiji,
nagyon sok terményt ültetett szerte az egész területen.
A fivéred nagy fába vágta a fejszéjét.
Keresi a bajt.
Mérges vagyok!
És ha mérges vagyok, bevadulok.
Az jó.
Mindjárt jövök.
Azt kérded, mit tudunk, hát megmutatom.
Kik vagytok ti hozzám képest?
Ki mer az ösvényre lépni, melyen mi járunk?
Ki száll szembe?
Rettegjetek tőlem! Úgy megrémítem az atyát, hogy a gyereke is meghal.
Nézzétek!
Vigyetek rájuk pusztítást Ota Efonnál!
Nagy fába vágták a fejszéjüket.
Eljött a haláluk pillanata.
Harcosok!
Varázslattal és verejtékkel harcolunk!
Tüzeljetek rájuk!
A villám istene!
A tüzet hozó! Szájából, szeméből tüzet okád!
Támadjátok meg őket!
Helló!
Mi újság?
Van hír a csatáról?
Még csak most mentek el.
Még ha a Modede elleni háború nem is akkora,
ilyen gyorsan nem érnek vissza.
A hadúr nem tervezte meg valami jól.
Olyan kiváló harcosokat, mint mi, miért küld ilyen piti háborúkba?
Azokat a gyalogosokat toltuk ki a csatamezőre,
akiket küldenie kellett volna.
Ránk a munka könnyebbik része maradt.
Igazad van.
Támadás!
Tegnap
néhány fehér ember fegyvereket hozott ajándékba.
Te jó ég,
adtál el nekik valamit?
Nem.
Jutalomképp adták, amiért ilyen nagyszerűen dolgozunk.
Hármat megtartottam neked, hogy hazavihesd.
Köszönöm, uram.
Ez boldoggá tesz.
Megtanítalak, hogy kell használni őket,
mert mások, mint amiket mi használunk.
A hadúr nem tudja, hogy veszélyes, álnok kígyókat tenyésztett.
És hogy a skorpiói halálosan marnak.
Igazából veszett állatokat nemzett.
Elfelejtette, hogy nem tanulók vagyunk, ha háborúról van szó.
- Jelentéktelenek vagyunk? - Nem vagyunk azok.
- Elhanyagolhatók vagyunk? - Nem vagyunk kicsik.
Nem vagyunk kicsik, sem amatőrök.
Mert Alaránál
Mellette harcoltunk
És Ajero háborújában mellette harcoltunk
De a modedei háború nem komoly
Alaránál mellette küzdöttünk
Ajero háborújában mellette harcoltunk
De a modedei háború nem komoly
Gbogunmi! Rögtön jövök.
Mindjárt itt vagyok.
Majala, mi történt?
Miért bujkálsz össze-vissza?
A hírek utolérnek.
A tudást nem lehet rejtegetni!
Mutasd!
Förtelem!
A gyík megpróbálhatja fejével betörni a falat, de nem sikerülhet.
Hogy jutottunk idáig, hogy merik?
Agemo!
Készülj, siess a háborúba!
Akihez fordulunk, azt nevezzük istennek.
Amelyik tágra nyílt szemmel jár…
Aki bátran besétál a városba, az a boszorkány.
Ti hárman, szellemi erőiteket kovácsoljátok egybe!
Segítsétek Agemót a háborúban!
Agemo!
Ha a hadúr legjobb diákjai kudarcot vallanak a csatában,
ha a háború megnyerhetetlen,
Ogundiji hívja az álarcos gyilkos szellemet, Agemót.
Még egyszer!
Alaránál mellette küzdöttünk
Ajero háborújában mellette harcoltunk
De a modedei háború nem komoly
Süsd már azt a jamot!
Alaránál mellette harcoltunk
Ajero háborújában is mellette harcoltunk
De a modedei háború nem komoly
Alaránál…
Hogy merészeltek?
Feladatot kaptatok, ti meg átruháztátok.
Nem tudjátok, hogy az átruházott parancs javaslattá válik?
Ha két parancsnok van, az egyikük kínlódik.
Nem baj.
Nevetségessé teszlek benneteket a fiatalok előtt.
Te!
És te!
Zárjátok be őket!
Nem kaphatnak ételt és italt,
amíg nem döntöm el, mi lesz velük.
Harcosok!
Varázslattal és verejtékkel harcolunk!
Kész a vacsora, mindenki jöjjön ki!
Kész van az étel.
Hol van a többi ennivaló?
Ma este nincs zabálás.
Igen,
egy kukoricalepényen és egy zsemlén két ember osztozik.
Az lehetetlen.
Kitan úrnő küldött minket ezzel az étellel.
És? Menj vissza és mondd meg neki, hogy én,
Gbotija, azt mondtam,
egy kukoricalepény és egy zsemle
nem elég egy személynek.
Nem beszélve arról, hogy ketten
kell osztozni rajta.
- Ez nem helyes. - Rendben.
Semmi gond.
Átadjuk az üzenetet.
Azt mondtam, lehetetlen.
Nem igaz?
Jól van.
Melyikőtök mondta a lányoknak, hogy hozza vissza az ételt?
Mind süketek vagytok?
Nem süketek.
Én voltam.
- Te? - Igen.
A másik táborban lévő társaitok sem morogtak,
ti meg itt panaszkodtok.
Észhez tért már?
Egy kissé makacs.
Egyszerűen csak öljetek meg,
mert nem maradok csendben.
Ki fogom mondani az igazságot.
Üres gyomorral harcolni,
és gyenge állapotban kardozni,
Oduduwa nem ezt akarja.
Még mindig van merszed beszélni?
Még mindig beszélsz?
Ha tovább makacskodsz,
én se bánok finoman veled.
És ha kihozol a sodromból,
elrendelem a kivégzésedet.
Ha meghalok, a mennybe kerülök.
Jól csináltad.
Úrnőnk azt mondta, ezt a narancsot adjam Gbotijának.
Sajnálom.
Ülj le!
Inkább állok.
Ragaszkodom, hogy leülj mellém.
Köszönöm.
Ha patkányt látunk
üvöltözni a gyülekező tigrisek között,
méltatni kell.
Én vagyok az.
Az összes többi közül te…
Hát egyáltalán nem félsz?
Egy szemernyi tisztelet nélkül szólítottál meg.
Amit még a feletteseid sem mernek.
Bátor ember vagy.
Én… bocsánatot kérek.
Nem akartam tiszteletlen lenni veled.
A becsapást gyűlölöm.
Ami engem illet,
a teremtőm mellett,
bárkivel szembeszállok, ha becsapva érzem magam.
Ami rossz, az mindig az marad.
Jut eszembe erről,
nem úgy van, ahogy gondolod.
Kevés kukoricás ételünk volt,
és nem akartam, hogy éhen feküdjetek le.
Ezért mondtam, osszák ki, ami van,
arra gondolva, hogy hajnalban
mindenki dupla adagot fog kapni.
Nem tudtam, hogy ez a helyzet.
Ez tisztán kommunikációs probléma.
- Kérlek, ne haragudj! - Ne állj fel!
Haragudni? Nem haragszom én.
Valójában, sokkal értékesebbé váltál számomra.
És hogy bebizonyítsam, hogy nem vagyok mérges,
akarsz a barátom lenni?
Barátod?
AJE KIRÁLYSÁG
Hát nem nyilvánvaló? Itt ez a sok minden,
ki merné azt mondani, hogy nem elég.
Ha bárki azt mondja, ez nem elég,
akkor ők maguk se elegek.
- Szerintem kevés. - Nem kevés.
Remélem, tudod,
ha egy nő nem a pénz miatt házasodik…
- Igen. - akkor az étel miatt.
Ha rendszeresen jutalomfalatkát adsz egy gyereknek, jó barátja leszel.
Amit hoztunk az semmi?
- Mik ezek? - Bőségesen van minden.
Vagy menjünk haza, és hozzunk még?
Nem, elég, ami itt van.
- Elég? - Persze.
Ott jön anyósunk.
Jó napot, mama!
- Jó napot, mama! - Leendő rokonaim.
Rokonok, keljetek fel, ne koszoljátok össze magatokat.
Köszönjük, anyánk.
- A remek földműves. - Köszönöm, mama!
Köszönöm, mama!
Amíg a kapa és a föld összhangban van,
biztos vagyok benne, hogy egy jó földműves nem szenved hiányt.
Mama, eláraszt az öröm, dagad tőle a fejem.
A szemeim nem pusztán könnyesek.
Csak ne hagyd, hogy nagyon feldagadjon,
mert a barátod még betöri egy bottal.
- Én? Nem tennék olyat. - Nem?
Amiért ezt mondtad, adok neked egy jamgyökeret.
- Azta! Köszi! - Még meg is köszönöd?
Adok még egy gumót.
- Még egyszer köszi. - Ha tovább hálálkodsz,
még több gumóval jutalmazlak.
- Örökké hálás leszek. - Ennyi elég.
Azt is tudnod kell, mikor elég.
Köszönöm, mama.
Hogy van a leendőbelid? Remélem, találkoztatok!
Egész délelőtt itt vagyunk,
de még senki nem fogadott bennünket.
Senki.
Ez nem lehet igaz.
Hogyhogy?
Hova mehetett?
Rögtön jövök.
Jut eszembe, mama…
ezt itt neked hoztuk.
Ez mind az enyém?
Igen, mama.
- Mármint, az én tulajdonom? - Úgy.
És azt mondjátok, senki nem fogadott?
- Azonnal szólok valakinek. - Köszönjük, mama.
Rögtön jövök.
Barátom, hálás lehetsz nekem.
- Gratulálok! - Légy hálás, barátom!
- Gratulálok! - Barátom, gratulálj!
Kedves barátom, köszönts engem!
Üdvözölj!
- A paraszt soha nem éhezik. - Ja…
Hatalmas gumók teremtek.
- Rengeteg útifű! - Igen…
És a legkeményebben dolgozó paraszt!
Barátom, erre aztán nem is számítottam.
Elég a dicshimnuszból, barátom,
- mert még elszállok. - Dehogy, dehogy.
De tégy egy szívességet: nevezz a villám istenének!
- De nem te vagy Sango. - Hadd okádjak tüzet!
Nem, ne okádjál!
Ne okádj tüzet!
- Ó! - Nem…
Jó napot, Férjjelölt úr!
Te nagyszájú!
Csak a bolond keresi azt, ami el se veszett.
- Reménytelen eset… - Tessék?
Minden nap arra kel, hogy veszteséges üzletet visz.
- Haszontalan csavargó. - Jitoni!
Mama, kérlek, maradj ki ebből!
- Miért kell ez? - Könyörgök.
Hadd sértsem meg!
Ajitoni, még ha a barátomat nem is tiszteled,
engem azért tisztelhetnél.
Nem látod, hogy itt állok?
Látlak.
Ha nem lennél a cinkosa, nem sértődnél meg.
Két esztelen idióta, együtt lófrálnak.
Két bolond mutogatja magát.
Hülyék vagytok.
A hülyeségetek túllépett minden határt,
nincs kétségem, hogy szégyenben maradtok.
Nem bírom ezt tovább.
Persze, hogy nem.
Erőltetni akarod? Mondtam már, hogy nem akarlak férjemnek.
- Menjetek haza! - Jitoni, mi bajod van?
- Rokonaim… - Mama…
Csak szurkálni akar.
Gyere… Mayegun, legyél türelemmel!
Várjatok, hadd beszéljek vele!
Lehet, hogy le kell fognod, mama.
- Ne hagyd, hogy elmenjen az ajándékkal! - Várjatok, kérlek!
Jitoni!
Aki megbánt, boldoggá is tehet,
és a görény szórakozásból is megölheti a tyúkot,
aztán isten biztosan megért mindent.
Mit ért meg isten pontosan?
Ha feladatot bízol a gyerekre, biztos, hogy megcsinálja.
Kik ezek, hogy egy parancsot megtagadjanak?
Mit gondolnak ezek magukról?
Megértelek, férjem.
csak megfélemlítjük a gyerekeket a nádpálcával,
valójában nem bántjuk őket.
Bocsáss meg nekik!
Köszönöm szépen.
Nagyon köszönöm.
Az istenek tartsanak meg téged is.
Köszönöm.
Ne nekem köszönd, hanem Gbotijának!
Miatta kapunk fél adagot személyenként.
Ha nem így lenne, nem tudnék ennyi ételt hozni neked.
Gbotijának? Hogyhogy Gbotijának?
Most ő felel az ételadagolásért?
Igen. Kitan nevezte ki ételfelelősnek.
Nem büntetted meg őket eléggé?
Bocsáss meg nekik!
Értelek.
Köszönöm.
Van valami gond?
Enifunto, elmehetsz.
Mi történt? Mi a baj?
Kifelé!
El tudod képzelni?
Csak mert mi nem vagyunk a táborban, félrementek a dolgok?
Figyeljetek, melyik újoncot hívják Gbotijának?
A halál!
Tegyétek vissza az ételt!
Azt mondtam, tegyétek vissza.
Tegyétek a szátokba vissza!
Jól van.
Wehinwo,
bezártam őket és te ennivalót mertél adni nekik?
Semmi gond.
A légy mindig a pálmaborban leli halálát.
Ti hárman ki lesztek engedve.
De sajátkezűleg fogjátok megölni.
Kössétek ki a gyakorlótér közepén!
Harcosok!
Varázslattal és verejtékkel harcolunk!
Mentsetek meg!
- Segítsetek, kérlek! - Fogd be a szád!
Ez a fiú nem ismeri bűntettének súlyát.
Tegyetek még a tűzre!
Kérlek!
Segítsetek, kérlek! Kegyelmezzetek!
Ez nagyon fáj.
Kérlek!
Ne rakjatok rá többet!
Megégek!
Kérlek!
- Mi okozta a halálát? - A halál.
Melyik kutya mert egy tigris vackában megölni annak egy kölykét?
Azt mondták, megsértette Ogundijit, aki leszidta.
Ogundiji, Ogunrogba fia, te nagyon gonosz vagy.
Az egész falu küldte hozzád tanulni ezt a fiút,
és te halálra szidtad.
- Meghalt? - Meg.
Ki hozta ide a holttestet?
Ogundiji pár katonája.
Miért nem kötöztétek ki és vertétek meg őket?
Nő a hajad a tűzben?
Ki mer szembeszállni velük?
- A király tud erről? - Nem, még nem.
El kell mondanunk neki.
Menjünk!
Nem ő az, aki miatt Ajitoni sértegetett engem?
De igen.
Ott jön Ajitoni.
Itt van.
Ki égette meg a szeretőmet?
Ki húzta le rólam a ruhát?
Ki vetkőztetett pucérra?
Ki borotválta meg a kecskét?
Ki szárította ki a folyót?
Ne hagyjátok, hogy megőrüljek! Kérlek, ébresszetek fel!
Ébresszetek fel! Wehinwo!
Hadd haljak meg vele!
Nem mehetsz vele.
Segítség!
- Hadd haljak meg vele! - Toni, semmi baj.
BA'NWOO KIRÁLYSÁG
Királyok, köszöntelek titeket!
Mind fontosak vagytok országaitokban.
Ha a gyerekre feladatot bízunk,
és ő megcsinálja,
- akkor értékelni kell őt. - Igen.
Helyesen cselekszünk, ha gondját viseljük.
Ezért hívtalak benneteket erre a találkozóra.
Ogundiji, Ogunrogba fia,
ünnepelni akarja Orit.
- Hallottunk róla. - Tehát hallottatok róla.
Ogundiji nagy szívességet tett nekem és szeretném honorálni.
Négy erős lovat ajándékozok neki.
Mert ha ő nem lenne, már halott király lennék.
A komédiának vége lett volna és a korona tulajdonosa eljött volna érte.
Jogosan viseled azt a koronát?
Ezt az utat akarjátok követni?
Ha igen,
az azt jelenti, ugyanabban a hajóban evezünk.
Egyikőtök se jogosult az elfoglalt posztra.
Lopták nektek. Ogundiji szerezte nektek.
Így igaz.
Vajon az igaz ember meggazdagodhat?
- Ne sértsük meg magunkat! - Csak emlékeztetető!
El tudjátok képzelni?
Akkor megbeszéltünk mindent.
Ne csak bámuljuk ezt a sok finomságot, együnk is.
- Tényleg? - Együnk!
Felség, ez antilop vagy gyöngytyúk?
Gyöngytyúk.
Gyöngytyúk, mert azt mondom.
Üdvözlöm e ház birtokosát, mielőtt belépek.
Abuala, Olodumare kapuőrzője, üdvözöllek.
Elegiri, köszöntelek.
Ébreszd elméd!
Ébreszd fel érzékeidet!
Az anya hívására a gyermek válaszol.
Mikor isten hívogat, a pap válaszol.
Ha a pap megidézi a szellemet, az előjön.
Ma kecskét áldoztam, fogadd el!
Egy bárányt is áldoztam,
amit mondok, annak úgy kell történni.
Elegiri!
Ez jó.
Köszönöm, hálás vagyok.
Most pedig,
mondj el nekik mindent a saját száddal!
Kezdj beszélni!
Kezdd!
Kérlek, Elegiri,
gyere, és segíts nekem.
Gyere, és harcolj értem!
Ogundiji elvett valami értékeset tőlem.
Becsapta Elegbede kicsi házát.
Látta, hogy Alaje faluja kicsi, ezért kihasznált minket.
Elegiri, kérlek,
segíts, harcolj értem!
Siess Ogundiji házába, és öld meg a feleségét!
Mert megölte a szeretőmet,
ezért a feleségének is meg kell halni. Ez nem bűn.
Történjen úgy minden, ahogy ő mondja.
Most pedig menj!
Azt mondtam, menj!
Ennyire félsz?
Végül is egy jóképű fiatalember vagy.
Apám nem kényszerít, hogy hozzámenjek,
és nem is maradok egyedül örökre.
Nézd, Iroyinogunkitan,
nem magam miatt aggódom.
Hanem miattad.
Nem akarom, hogy apáddal veszekedj.
Ezért mondtam, hogy ne siessük el.
Igen, de apám most nincs otthon.
És mikor láttad, hogy nincs otthon,
már akkor el kellett volna jönnöd hozzám játszani.
Türelmesnek kell lennünk…
Üdvözöllek, mama!
Jó napot, anyám!
Remélem, nem kerültem bajba.
Anya… Mi a baj?
Komolyan kérdezed?
Mit keres itt az a fiatalember?
Fiatalember?
- Gbotijára gondolsz? - Nem.
Gbotogunra.
Nem értem, mit keres itt.
Ugye, tudod, hogy apád nem szeretné itt látni?
Megértettelek.
Jobban is teszed.
Mert egy megbecsült látogató tudja, hol a helye.
- Remélem, nem volt probléma? - Nem, menjünk!
Tabu!
Egy isten nem nézheti tétlenül gyereke halálát.
Én az öreg macskája vagyok, nem egy gyerek tápláléka.
Aki megveri egy sellő gyermekét, az nem tér vissza egészben.
Honnan jöttetek ti áldémonok?
Ti vagytok a betegség, én a halál.
Betegség és halál nem társai egymásnak.
Ha a halál megszólal, a betegség hallgat.
Nézzetek körül, ma meghaltok.
Lehetetlenség!
A denevér a száján keresztül eszik és ürít.
- Ez egy nagyszerű csata. - Álljatok le!
Ne lőjetek!
A halálnak nincs ereje, ha megismered.
A denevér nem tojásból kel ki.
Nagy Tíkfa, te birtoklod a fegyvereiket, és nem árulhatsz el engem.
Emlékezz, a machetével esküdtem fel.
Nagy Tikfa, most pedig változtasd át a fegyvereiket.
LARINLE KIRÁLYSÁG
A házamra esküszöm, háborúba indulok!
Villám istene, itt az idő a háborúra.
Eljött a háború ideje.
Itt is van, kérlek, ments meg!
Ashabi?
Mi ez?
Ki ellen akarsz háborúzni?
Melyik falu ellen indulsz?
Elesun kiáltott háborúért.
Hát megmutatjuk, mi az.
Testvér, a boszorkány nem ehet pénzt,
és Esu nem ihat kókuszolajat.
Ugye, tudod, hogy ez az anyósod faluja.
Segíts, kérdezd meg!
Kérdezd őt, nem tudom, kitől van ez a megbízás.
Nem tudom, ki bízta meg ezzel.
Mondd meg neki, ha kővel dobálja a piacot,
biztos, hogy barátokat és rokonokat is eltalál.
Meddig kell szenvednem, amikor ilyen férjem van?
Ha apám ezt meghallja, mit szól hozzá?
Morunmubo, miért tetted ezt?
Mikor jössz rá, hogy mióta anyám meghalt,
mindent megteszek Ashabiért.
Egy olyan ember, mint én, elfogadja a háborút aztán visszalép?
Én, Gbogunmi!
Én, Gbogunmi! Gbogunmi! A háború fia!
A háború és mágia fia vagyok!
Én, Ogun Lagbede fia,
a kard meghajlítója.
Aki lelkiismeretfurdalás nélkül szúr.
Aki viharként harcol.
Aki háborút háborúra halmoz.
Ez őrültség, elmebaj?
Uram!
Nem vagyunk társak!
Nem ugyanazon a szinten vagyunk!
Más kaliber.
A kutya csak a barátainak csóválja a farkát.
Mikor lettél ilyen?
Hogy merészeled?
A harcosok énekét dalolom,
te meg gyávaként viselkedsz.
Rád bíztam valamit, és te kudarcot vallottál.
Zavarba hoztál azok előtt, akik szeretnek.
Baráthoz és ellenséghez is fordultál.
Félig itt, félig ott.
Azt hittem, büszke lehetek rád.
Megszégyenítesz.
- Baba, uram, van egy…. - Elhallgass!
Én beszélek, és félbe mersz szakítani.
Magyarázd meg!
Honnan veszed a bátorságot?
Gbogunmi!
Megtagadtad a parancsomat.
Ezt meg fogod bánni.
Uram, kegyelmezz!
Férjem,
döntened kell.
Több mint elég, amivel isten megáldott minket.
Hagyjuk Ogundijit!
- Szóval te vagy? - Jó napot, uram!
Én?
Azt hallottam, te vagy az,
harcoltál az ellenséggel, aki a hadúr ellen jött.
Uram…
Csak a te nyomdokaidban jártam.
Férjem,
végeztél már Gbotijával?
Igen, végeztem.
Azt hittem, megajándékozod valami aprósággal.
Mert őszintén szólva a fiatalember nagyszerű munkát végzett.
Odaadjam neki a fejem?
Kérlek, ne légy dühös!
Megtiszteltél, és én elégedett vagyok veled.
Nézz rám! Varázserőt kapsz tőlem.
Húsz év Sakiban nem jelenti, hogy van varázserőd.
Vagy 30 hónap Ijebuban, nem jelenti, hogy el tud átkozni valakit.
Ha szerzel varázserőt, soha nem ismered meg a hatalmat.
A harcos tanyájára jöttem háborút és varázserőt tanulni.
Figyelj, sok-sok mágiám van!
Veszélyesek is.
A harcosok tanyáján,
nagyszerű vezérünk, Ogundiji és Agemo,
az Álarcos gyilkos után,
nem volt még egy olyan harcos, mint én, Gbogunmi e tájon.
Én, Gbogunmi, a háború gyermeke, Ogunlagbede fia, a kardhajlító…
Aki háborút háborúra halmoz.
Rendesen meg kell ismernünk egymást.
- Rendben. - Jól van.
Mi a helyzet Gbogunmival?
Egész délelőtt kint várt.
- Kérlek, bocsáss meg neki! - Megbocsátani? Kinek?
Mit képzel magáról?
Még nem döntöttem Gbogunmi sorsáról.
Hát jó.
Mi legyen az étellel? Kész vagyunk a főzéssel.
Ma délután kilenc csigát kérek.
Kilenc csigát? Most hogy egész eddig főzőcskéztünk?
- Mit mondtál? - Semmit.
Hol van a vezér? Végzett?
Bement a szobájába, miután végeztünk a megbeszéléssel.
Aki együtt él valakivel, de nem ismeri, az neki ellensége.
Elmehetsz, de hamarosan gyere vissza hozzám!
Rendben van, uram. Köszönöm.
Fontos vagyok, ez a sorsom.
Ez kókuszvíz. A kókuszvíz nem folyik ki.
Ez adún. Életed legyen édesebb, mint az adún.
Ez a kecske elűzi a halált és a betegséget.
Befogadom a gazdagságot, és elvetem a szerencsétlenséget.
Egyed!
Nem tudja, hogy az a feje.
Gbotija!
Aminek kezdete van, annak vége is van.
Ami nehéznek tűnt, már a múlté.
De hogy őszinte legyek, szerelmem,
- ma hatalmas voltál. - Valóban?
Amit ma tettél, olyat még soha senki.
- Ez igaz? - Annyira büszke voltam rád!
Erre csak apám volt képes.
Hogy csináltad?
Harcos vagyok, és aszerint kell viselkednem.
Az irokofát kordában kell tartani, hogy ne nőjön nagyra.
Mit tett?
Mivel megmentette a feleséged életét,
a társai királyként tekintenek rá.
Ogundiji!
A mai gyerekek olyanok, mint a kígyó. Nem lehet megbízni bennük.
Csinálj valamit!
Ne kezeld könnyelműen!
Harcos ősöktől származol?
Nem, nem harcos a családunk.
Apámat Lagbayinak hívták.
Segítség!
IWONI KIRÁLYSÁG
Jóságos fa, rejtsd el a fiamat!
Hatalmas végzetfa…
Apám halála
sok mindent meghatározott az életemben.
Nem léphetsz ki apád nyomdokaiból.
Ezért
határoztam el, hogy megtanulok harcolni.
És mikor harcos lesz belőlem,
kérdőre vonom az ellenséget apám haláláról.
Bosszút állok az iwoni emberekért.
Az ember, aki ujjong a háború hallatán,
aki örvendezik, ha csatazajt hall.
Hogy tudtál kijutni a fából azon a napon?
A Lagbayi család minden tagja
nevük alapján ismeri a fákat.
A fafaragók a fák barátai, eskü köti össze őket.
Megszerettem ezt a fiút.
Ide figyelj!
Harcost csinálok belőled.
Velem, Gbogunmival, senki se mer szembeszállni.
Velem, Gbogunmival, Ogun Lagbede fiával.
A kardhajlítóval.
Velem, aki könyörtelenül lecsap, akinek bátorsága nem ismer határokat.
Aki háborút háborúra halmoz.
Őrültség, elmebaj?
Figyelj ide, most nem mehetsz el. Egy erős varázsigét kapsz tőlem.
- Úgy hívják, „mikor kemény a csata”. - Nagyon hálás vagyok, uram.
Örülnék neki.
Gbotija!
Úgy hallom a legádázabb időjárást is bírod.
Azt mondják, ki kellene téged nevezni.
De próbatétel nélkül senkit nem lehet.
Mivel csak az erőseket és bátrakat
lehet harcosnak hívni.
Köszönöm, bölcs ember.
A próbának három szintje van.
Gratulálhatsz magadnak, ha mindhárom sikerül.
Az első próbán
Gbogunmival fogsz megküzdeni egyikőtök haláláig a gyakorlótéren.
Harcos!
Varázslattal és verejtékkel harcolunk!
Ogundiji!
A földműves, aki ételt visz magával a vadonba,
nem az előtte álló útra viszi,
hanem a hazafelé tartóra.
Fiam!
- Bölcs öreg! - A jellemed miatt választottak ki.
A király csak a kedvenc rabszolgáinak ad feladatot.
A rabszolga, aki sikeresen elvégzi a küldetést,
busás jutalmat kap.
Ez előtted álló próbatétel…
hozzásegít az előrelépéshez.
Ha sikerrel jársz, kineveznek.
De bölcs öreg,
miért kell nekem harcolni Gbogunmival?
Fiam,
Ogundiji azt teszi, amihez kedve van, akár egy isten.
És tele van csodákkal, mint egy kaméleon.
Ami Gbogunmit illeti,
ő maga a halál.
Maga a halál, ki megbosszul mindent.
Démoni ember, ki harcol akár az igézet.
Bölcs öreg! Ez azt jelenti, hogy közel a halálom.
Fiam, a halál még nincs itt…
és nem megijeszteni akartalak.
Csak mondtam.
De
a csirkét, amelyik kakasként viselkedik, nem viszi el a sólyom.
Jó éjszakát!
Ogundiji tényleg gonosz?
Nem lehet máshogy nevezni, aki gonosz, az gonosz,
Ogundiji egyszerűen imádja kielégíteni az egóját.
Felhasználja az embereket, de a sajátjait megvédi.
Ogundiji nem javasol. Ő csak parancsol.
Tudjuk, hogy olyasmit tettél, ami nem tetszik neki. Mi hát Gbotija bűne?
Nem tett semmit,
Ogundiji nem örül annyira, hogy mindenki Gbotiját ünnepli.
Ogundiji szeret a figyelem középpontjában lenni.
Ogundiji csak idejében el akarja tenni a fiút láb alól.
Miért gonoszsággal hálálja meg a jó cselekedeteket?
Mindazok ellenére, amit a fiúnak köszönhet…
- Mégis arra utasít, hogy öld meg. - Igen.
És engedelmeskednem kell a parancsának…
mert úgy harcoltam azokban a csatákban is, amelyeket nem én vezettem,
hogy nem emlegettem azt, amit csak nekem szántak.
Nem szabadna megtagadnom a parancsát másodjára is.
Nem örülök neki, hogy a két kezemmel
kell megölni a fiút, aki apjának szólít.
A háború fájdalmas.
Tűnés!
Nagy omófa,
látlak, tudom kik az őseid.
Azt mondtad, ne faragjanak fegyvert belőled, ők mégis megtették.
Kérted, ne faragjanak dobot belőled, mégis megtették, és a dob elszakadt.
Omó! Legyőzte a halált.
Bele kell…
Gbogunmi!
- Gbogunmi! - Az apám.
Gbogunmi, apám!
Az apám! Gbogunmi!
Gyere közelebb!
Fiam vagy…
és mint ilyen, barátommá fogadlak.
Tekints rám atyádként!
Mindig támogatlak, mint apa a fiát.
Mostantól vértestvérem vagy,
és nem engedem, hogy bármi rossz történjen veled,
akármilyen apróság is. Mert most már a vérem vagy.
Apám! Gbogunmi!
Gbogunmi!
Gbogunmi, a dicső harcos!
Gbogunmi, az erős!
ILUDUNI KIRÁLYSÁG
El tudod hinni, hogy amire Ogundiji számított,
végül nem az történt?
Én örülök a végeredménynek.
- Komolyan? - Igen, nagyon.
Nem tudtad, hogy Gbogunmi szörnyű ember volt?
Rábíztam valamit, ő pedig nem teljesítette.
Volt bátorsága ellenszegülni Ogundijinek.
Igen. Most megkapta a jutalmát.
Megszégyenült.
Még ha mászik, mostanra már akkor is az égben van.
Fenség, hol van a lányod, Morounmubo?
A szobájában sír.
Hazaköltözött?
Igen,
nincs értelme, hogy visszajöjjön, mivel a férje meghalt.
Parancsot adtam, hogy jöjjön vissza a palotámba.
Ha ottmarad, megpróbálhatják hozzáadni egy másik férfihoz,
és azt nem akarom.
Ez esetben vigyázni kell rá, mit mondunk.
Az én palotámban? Senki se másíthatja meg a parancsomat.
Tehát Gbogunminak nincs varázsereje.
Láttad, milyen könnyen megölte Gbotija.
Akár a fia lehetne.
Mire gyűjt?
Azt állítja, háborúkban harcolt.
- Semmire se gyűjt. - Nem csinál semmit.
Szóval ti mind e világ gonoszaihoz tartoztok.
Az álarc gonosz embereket rejt.
Ha mindenki más gúnyt is űz a halálából,
nektek egyáltalán nem kellene.
Annyira szánalmas.
Apám, mindazok ellenére, amit értetek tett.
- A vejed, ha már itt tartunk. - Ki az ő apósa?
Én adtam hozzá a lányomat? Nem figyelmeztettelek, hogy ne?
Szóltam neked. Hozzámentél és most halott.
Magadnak köszönheted.
- Mondtad, ne menjek hozzá? - Igen.
Ezért ölted meg?
Ogundiji vagyok vagy Gbotija?
Bérgyilkos vagyok én?
Én nem ölök embereket, hisz király vagyok.
Most pedig kifelé innen!
- Oyenike régens! - Felség.
Mondd meg Ogundijinek, hogy adjon egy másik erős harcost,
aki azt teszi, amit mondunk.
Nem úgy, mint Gbogunmi.
Olyan legyen, akit tudunk irányítani.
- Az irányítás fontos. - Felejtsd el őt!
A második próbatétel!
Hét napot egy koporsóban töltesz étel és ital nélkül!
Mi ez?
Miért akarnak egy halott
helyzetébe rakni?
Hét nap?
Egy koporsóban? Mikor nem is vagyok halott.
Elég ebből, szerelmem.
Félénk katonából nem lesz harcos.
Ha a harcos félelmet mutat, azt gyávának hívják.
A lusta paraszt nem fejezi be a vetést az esős évszak előtt.
És akinek nincs mit aratni,
annak egész évben nem lesz pénze.
Ne légy félénk, ne légy egy lusta gyáva.
Koncentrálj a célra!
Ma halál, holnap jólét…
Ha ma meghalunk,
hogyan élvezzük holnap a jólétet?
Nem hinném, hogy ezt folytatni szeretném.
Szóljanak Agemónak, hogy öljön meg!
Nem, nem!
Az isten szerelmére, nehogy szembekerülj Agemóval!
Hát már nem szeretsz?
Miért beszélsz ilyeneket, mikor tudod jól, hogy igen?
Ha egyvalami biztos, az az, hogy te maradtál nekem egyedül.
Nem tudod elképzelni, mennyire szeretlek, Kitan.
Ha így van…
Gondolod, hogy Ogundiji
hozzáadja egyetlen lányát egy olyan gyávához, mint te?
Rendben van.
Megértettem.
Ha így akarod…
Kész vagyok bármit megtenni, amit csak akarsz.
Minden megteszek, ami örömet okoz neked.
Ha esetleg nem élném túl…
vigyázz magadra nagyon!
A bukfenc kétféleképpen végződhet.
Sikerül, és felállsz…
Vagy nem, és elbuksz.
Ha elbukok, ne felejtsd el, mennyire szeretlek, Kitan.
Az istenekre,
nem fogsz elbukni.
A gyermek, aki kiköpött másom.
A gyermek, aki háborúban harcol.
Aki küzd, anélkül hogy a múltba tekintene.
Aki a király folyója mentén halad.
Az én lányom a minden, igaz?
Anyám…
három napja fekszik a koporsóban étel és víz nélkül.
Muszáj hét napig benne lenni neki?
- Iroyinogunkitan! - Anyám!
Ugye nem vagy szerelmes?
Anyám, ne kérdéssel válaszolj a kérdéseimre!
Azt kérdeztem, muszáj-e hét napig ott feküdnie?
Igen, kötelező.
Igen…
mert előléptetést szeretne és annak ára van.
Később találkozunk.
Ez nem igazság.
Legalább vizet ihasson,
még ha ételt nem is kap.
Kedvesem!
Atanda Iwonból.
Annak a fia, aki irokofát farag.
Az őrszem fia.
A fa gyermekének nem fáj a feje.
A májam nem fáj…
Gbotija!
Mondom neked hétszer
nyolcszor és 16-szor.
Én, Gbotija Lagbayi, a fafaragó fia.
Ép és egészséges vagyok.
Ép és egészséges?
A hangja még mindig erős, mint egy harangé.
Akit koporsóban tartottam étlen-szomjan?
Nem gond.
A kereskedők hasznot akarnak húzni a parasztokból.
A parasztnak kell ellenállni.
Még van tennivaló.
Honnan jön a víz?
Igyad a vizet, aztán köpd ki!
Nagy irokofa, köpd ki!
Az erdő erős fája!
Nagy irokofa, aki naponta fogad áldozatot.
Oluwere!
Emlékezz rá, esküt tettünk, hogy nem hagysz el.
Nagy irokofa!
Nagy iroko! Most pedig törj össze!
Mi ez?
Mi történik? Ismerek minden fát.
Mindnek tudom a nevét.
Ne hagyj cserben, megesküdtünk.
Együtt ettünk.
Eyo!
Ne gúnyolódj, ne alázkodj meg előttem nagyon, mielőtt válaszolsz.
A denevér a száján keresztül ürít és eszik.
A víz lepereg a tojáshéjról.
Engedjetek ki!
Hogyhogy ez még mindig megy?
Hatalmas omofa, te vagy az?
Ó, erős fa, nagy omo! Emlékezz, esküt tettünk.
Omo, ne árulj el! Ne hagyj itt meghalni!
Nem élhetsz fűtött házban, kényelemben.
Hadd hallják az ősök, amit ma mondtam.
Fogadj el mindent, amit az isteneknek mondtam.
Megparancsolom ennek a koporsónak, hogy törjön össze!
Gbotija!
A harmadik próbád,
hogy háborút indítasz Alaje népe ellen,
ahonnan szellemeket küldtek, hogy a feleségemre támadjanak.
Azt akarom, hogy teljesen
pusztítsd el őket.
És mindössze három fiatal harcos tart veled.
Harcosok!
Varázslattal és verejtékkel harcolunk!
Iroyinogunkitan!
Nem most van a bőségünnep az Aje királyságban?
És Ogundiji azt kérte, támadjuk meg őket,
és a vidámságukat bánatba fojtsuk.
De hát miért?
Ki tesz ilyet?
A bőség istene!
A jólét forrása.
Árnyékok szerelmese.
Megvered az anyát és gyermekét.
Odacsapsz az öregnek, hol a legjobban fáj.
- Bőség istene, nem büntess minket! - Úgy legyen!
- Áldozunk, hogy többet kapjunk belőled. - Úgy legyen!
Aje, ne taszítsd le királyunkat a trónjáról!
- Áldoztunk a bőségért. - Úgy legyen!
- Aje, ne fossz meg a bőségtől minket! - Úgy legyen!
- Áldozunk a bőségért! - Úgy legyen!
- Legyen pénzünk! - Úgy legyen!
- Élhessünk bőségben! - Úgy legyen!
Aje, nem harcol. Aje megpihen a harcba vezető úton.
Aje békésen és nyugodtan lép be.
Élvezzük mind a jólét istenének békéjét és nyugalmát!
Úgy legyen!
- A bőség könnyű lesz nekünk. - Úgy legyen!
Leróttuk tiszteletünket, legyen bőség!
Úgy legyen!
Segítség!
Ogundiji!
Mi ez már megint?
Mindent megtettem, amit kértél. Miért van mégis itt Agemo?
Agemo,
mit rontottam el?
Mi rosszat tettem?
Azt tettem, amit parancsoltak.
Könyörgök.
Nagy erdei fák, segítsetek meg!
Iroyinogunkitan,
te vagy Agemo.
Lábon lőttem magam.
Erdő óriása!
Hallgass meg,
a patkánynak nem kell a dió, mert nem tudja feltörni.
Alkut kötöttem minden fával háromszor.
Szerződést kötöttem minden fával hétszer.
Mindegyikőtöknek esküt tettem, és soha nem árultalak el titeket.
Most rajtam a sor, ne áruljatok el!
A hangyák a pálmaolaj után mennek.
És most, erdő fája, vedd vissza!
Iroyinogunkitan!
Nem hagylak meghalni.
Iroyinogunkitan, nem halsz meg.
Megmenekülsz a haláltól.
- Gbotija! - Tessék?
Szerelmem!
Eljött az időm,
és semmi se fordíthatja vissza.
Miért?
Miért változtatná Ogundiji egyetlen gyerekét szörnyeteggé?
Ogundiji nem vér szerinti apám.
Adigun Kukoyi az igazi apám.
Sajnálom.
Ogundiji,
hirtelen rátámadt Oniyo falura.
ONIYO FALU
Anyám, kelj fel!
- Megölte az öregeket és a fiatalokat is. - Anyám, kelj fel, kérlek!
Tűzre hányta az asszonyokat,
és hamvaikba temette a férjeket.
Csak nekem kegyelmezett.
Kérlek!
A gyermeken jelet látok.
Fel tudom használni.
Hallgass! Vigyétek haza!
Bárcsak megölt volna azon a napon,
inkább, mint gonosz céljaira használ.
Az Ogundijinél töltött idő rádöbbentett a kemény valóságra,
hogy az emberek saját gonosz céljaikra használják az ártatlan gyermekeket.
Ogundiji a halál hírnökévé változtatott.
Félelmetes lénnyé minden birodalomban.
Agemóvá, az álarcos gyilkossá változtatott.
Ogundiji, és akiknek dolgozik,
az ártatlanok ostorává változtatott.
Miért maradtál, miután rájöttél erre?
El akartam menni…
de…
- szerelmem… - Veled vagyok.
Nem voltam rá képes.
Csak egy bábu vagyok a kezében.
A lelkem az övé.
Erővel bír fölöttem,
és ha parancsot ad a lelkemnek,
nem tudom visszautasítani.
És mikor megszültem gyermekét,
a régensnél bújtatta el, Oyenikénél.
Oyenike?
Gonosz dolgokra használ engem az egész birodalomban.
- Fájdalmaim vannak. - Túl fogod élni.
Túléled ezt az egészet.
- Szerelmem! - Itt vagyok melletted.
Veled vagyok.
Itt vagyok.
Melletted vagyok.
Kitan!
Iroyinogunkitan!
Kitan!
Lehetetlen!
Az újszülöttet sokan etetik.
A hulla nem tud járni a saját lábán.
A légy barátra és idegenre egyaránt rászáll.
Akadályozzátok meg Agemo halálát!
Ne engedjétek!
Akadályozzátok meg…
Ogundiji, Ogunrogba fia!
Eljött a háború pillanata.
Kitan!
Hogy történhetett ez?
Mi történt?
Ki ölte meg Iroyinogunkitant?
A férjed.
A férjed küldte erre az útra!
- A férjem? - Igen.
Mit beszélsz?
Ne merj nekem hazudni!
A kutya nem bántja a kölykét.
Egy szülő nem öli meg drága gyermekét.
Milyen szülő?
Egy mihaszna szülő?
Az jó szülő? Vagy inkább rossz?
Igazi férfi az vagy egy gonosz lény?
Miért?
Összegyűjtött ide mindenkit,
és rabszolgává tett.
Manipulálja a fiatalokat, és kihasználja őket saját kedve szerint.
Ha bárki okoskodik,
megoldod, hogy egymás ellen uszítsd őket.
Mit nyert, hogy megölette Gbogunmit?
Miért volt jó neki?
Mindezt miért?
Arra figyelünk, mi történik az elején,
de nehéz megítélni, hogy az események hova vezetnek.
Figyeljetek rám!
Mindannyian azért jöttünk ide, hogy harcolni tanuljunk,
hogy meg tudjuk védeni a falvainkat.
De miután végeztünk a tanulással, egymással kezdtünk harcolni.
Nem így van?
Hadd kérdezzem meg tőletek…
Mit tett Alaje királysága, hogy ilyen vérengzés lett a vége?
Mit tett Wehinwo, hogy így kellett meghalnia?
Ébredjetek, ifjak!
Gyermekek, az álomnak vége.
Ne hagyjuk, hogy a gazdagok eszközként használjanak.
És ezek a rohadékok?
Mint a kutya, amelyik a kölykét védi,
de felfalja a másik kicsinyét.
Kérdezzétek meg tőlük:
Hol vannak a ti gyerekeitek?
Hova rejtettétek a gyermekeiteket,
míg egymás ellen fordítottatok minket?
Azt kérdem tőled:
Hol van Ogundiji egyetlen vér szerinti gyereke?
A férjem? Gyereke van valahol?
A férjemnek nincs másik gyereke.
Az álnok ember nem ostoba,
de aki hisz neki, oktalan.
Ogunlaje, aki Oyenike régensnél lakik, kinek a gyermeke?
- Jó dolgod lesz. - Úgy legyen!
- Sikerülni fog. - Úgy legyen!
- Az istenek veled lesznek. - Úgy legyen!
- Sikeres leszel. - Úgy legyen!
Kiváló leszel.
Tessék.
Köszönöm.
- Köszöntelek Oyenike régens. - Jó dolgod lesz.
- Úgy legyen! - Jó fiú.
Ügyes!
Köszönöm, hogy gondját viseled.
Szívesen.
Jól van.
Hogy merészeled?
Ogundiji, mondd, hogy hazudik!
És akkor mi van?
Mit tudtok nekem ártani, ha igaz is?
Elárultak.
Annyira megbíztam benne.
Megegyeztünk, hogy a méhem a hatalom forrása lesz?
Annak ellenére, hogy megbeszéltük, nem szülök gyereket,
hogy az a hadúr lehess, aki ma vagy!
Mit tudsz csinálni?
És akkor mi van?
Elárultak.
Csend legyen! Fogd be a szád!
Mit fogsz tenni?
Először hadd intézzem el őt, aztán megbeszéljük.
Gbotija! Jelentéktelen vagy.
Túl kicsi vagy, Gbotija.
Átlépted a határaid, erőd fogytán.
Harcoltam Kerénél, küzdöttem az alarai háborúban.
Ajeróval is csatáztam,
és elpusztítottam Iwon összes fafaragóját.
- Gbotija! - Az iwoni vérengzés?
- Úgy van. - Te rohantad le a falunkat?
Az volt az őseid földje?
Harcosok, támadjátok meg!
Csak a fattyak nem tartanak velem.
Állj!
A mozsártörő mérgesen kalapál a mozsárban.
El az utamból!
Repülj tovább, mint a falevél!
Maradj lent!
A borsó csak addig nő, míg eléri határát.
Nem tudtok elvinni!
Az erdő az óriási fák otthona.
Az erdő a hatalmas gyökerek élettere.
Az erdő fái az istenek felé integetnek.
Hívlak benneteket, segítsetek meg!
Maradj, ahol vagy!
Apámért, Lagbayiért.
Harcos atyámért, Gbogunmiért!
Szerelmemért, Iroyinogunkitanért!
Bölcs öreg,
mi történt?
A ház legszebb ivóedénye összetört.
A nagyszerű harcos meghalt.
A pásztor odavan. Nincs, aki vigyázzon a nyájra.
Ogundiji!
A feliratot fordította: Balogh János